
R E F E R A T   D E   A P R O B A R E
privind conferirea Titlului de ”CETĂȚEAN DE ONOARE AL MUNICIPIULUI BRAD” Presfințitului Părinte Nestor, Episcop al Devei și Hunedoarei
 

	În data de 13.04.2022, Protopopiatul Brad, împreună cu Parohia Brad III, au înregistrat la Primăria Municipiului Brad sub nr. 26335, un Memoriu pentru acordarea Titlului de ”CETĂȚEAN DE ONOARE AL MUNICIPIULUI BRAD” Preasfințitului Părinte Nestor, Episcop al Devei și Hunedoarei.
	Râvna și dragostea pentru comunitatea Brădeană, Preasfințitul Părinte Nestor a arătat-o încă din anul 2009, anul în care a fost înființată Episcopia Devei și Hunedoarei, fiind mereu alături de întâiul Episcop al Devei și Hunedoarei, Preasfințitul Părinte Gurie Georgiu.
	În decursul anilor, Preasfințitul Părinte Nestor a împlinit cu recunoștință și demnitate toate ascultările care i-au fost date, astfel, Dumnezeu rânduindu-i ca, după trecerea la cele veșnice a Preasfințitului Părinte Gurie Georgiu, să continue munca acestuia, fiind ales și întronizat Episcop al Devei și Hunedoarei.
	Având în vedere implicarea majoră atât  în viața bisericească, cât și în activitățile social – filantropice desfășurate în comunitatea noastră, consider că suntem îndreptățiți pe deplin să conferim Titlul de ”CETĂȚEAN DE ONOARE AL MUNICIPIULUI BRAD” Preasfințitului Părinte Nestor, Episcop al Devei și Hunedoarei.
	În contextul celor de mai sus am inițiat prezentul proiect de hotărâre prin care am propus aprobarea celor solicitate și-l supun spre dezbatere Consiliului Local al Municipiului Brad în forma prezentată.
Invoc în susţinerea propunerii mele prevederile  art. 5, art. 8 lit. m și ale art. 11 alin. 6 și alin. 8 din Regulamentul de acordare a Titlului de ”CETĂȚEAN DE ONOARE AL MUNICIPIULUI BRAD” aprobat prin H.C.L. nr. 50/2018, ale art. 129 alin. 1 și alin. 13 din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

